สวัสดีค่ะ หนูอายุ 21 เคยมีเพศสัมพันธ์ ประจำเดือนหนูมาวันที่ 19 พฤศจิกายน จนถึงวันนี้วันที่ 3 ธันวาคม ประจำเดือนยังไม่หมดเลยค่ะ ในช่วงวันที่ 1-25 พฤศจิกายน ประจำเดือนมาน้อยค่ะแต่หลังจากนั้นประจำเดือนก็มาเยอะพอสมควรแต่ก้อไม่ได้เยอะมากนะคะแค่ผ้าอนามัยวันละแผ่นเหมือนปกติค่ะแต่แค่มาเยอะว่าช่วงวันที่ 19-25 แล้วเวลาเข้าห้องน้ำทำธุระจะมีก้อนเลือดเล็กๆมาด้วยค่ะอยากทราบว่าเบื้องต้นมันคืออาการปกติไหมคะ แล้วประเมินเบื้องต้นคือเป็นอะไรคะ
สวัสดีค่ะ หากมีเลือดออกมาตั้งแต่วันที่ 19 พ.ย. จนถึง 3 ธ.ค. ถือว่ามีประจำเดือนมานานผิดปกติ หรือมีอาการเลือดออกจากช่องคลอดผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องไม่ครบ ครรภ์ไข่ปลาอุก เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ